Oficiālais Vēstnesis L 200 , 23/07/1991 Lpp. 0001 - 0002

Speciālizdevums somu valodā: Nodaļa 3 Sējums 38 Lpp. 0068

Speciālizdevums zviedru valodā: Nodaļa 3 Sējums 38 Lpp. 0068



Padomes Regula (EEK) Nr. 2145/91 (1991. gada 15. jūlijs), ar ko groza Regulu (EEK) Nr. 790/89 attiecībā uz maksimālo summu, kuru piemēro kvalitātes un tirdzniecības uzlabošanas atbalstam riekstu un ceratoniju augļu audzēšanas nozarē EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1623/91 [2], un jo īpaši tās 14.d panta 3. punktu, ņemot vērā Komisijas priekšlikumu [3], ņemot vērā Eiropas Parlamenta atzinumu [4], tā kā Regula (EEK) Nr. 790/89 [5] nosaka Kopienas finanšu iemaksas maksimālo apjomu dalībvalstīm par hektāru un kvalitātes un tirdzniecības uzlabošanas plāniem, kas minēti Regulas (EEK) Nr. 1035/72 14.d pantā; tā kā šis atbalsts ir paredzēts galvenokārt kā līdzeklis, lai veicinātu izrakšanas darbu un veiktu pārstādīšanu un/vai šķirņu konversiju; tā kā, lai nodrošinātu to, ka mērķis tiktu sasniegts, maksimālais apjoms par hektāru būtu jāsadala, ņemot vērā katras plāna īstenošanas darbības īpatnības; tā kā pirmā, lielākā daļa no Kopienas piešķirtā finansējuma jāmaksā par tām darbībām, kuras ir tehniski sarežģītākas paredzētās kvalitātes uzlabošanai un kuras, ņemot vērā gūto pieredzi, var veikt katru gadu salīdzinoši mazā augļu dārza daļā, uz ko attiecas šis plāns; tā kā būtu jāfinansē pa daļām, ņemot vērā veikto darbu apjomu un neapgrūtinot ražotāju organizācijas kapitālu; tā kā otra, mazākā daļa jāmaksā par darbībām pārējā augļu dārza daļā, kurā neveic galveno kvalitātes uzlabošanas darbu; tā kā būtu jāparedz pārejas laiks, ļaujot pielāgot un pārskatīt plānus, kuri apstiprināti līdz dienai, kad stājas spēkā šī regula, IR PIEŅĒMUSI ŠO REGULU. 1. pants Ar šo Regulas (EEK) Nr. 790/89 2. pantu aizstāj ar šādu pantu: "2. pants Attiecībā uz plāniem, kas jāveic desmit gados, maksimālo apjomu par hektāru, kurš minēts Regulas (EEK) Nr. 1035/72 14.d panta 2. punktā, sadala šādi: 1) maksimālais apjoms ECU 475 gadā piecos gados par izrakšanas darbu un veikto pārstādīšanu un/vai šķirņu konversiju. Šis maksimālais apjoms aptver to darbību finansējumu, kas saistītas ar iepriekšminēto darbu veikšanu platībā, kura nav lielāka par 40 % no kopējās plānā paredzētās augļu dārza platības, maksimāli 20 % no tā pirmajos divos plāna īstenošanas gados un maksimāli 20 % pārējos trijos gados. Atlikušajos plāna īstenošanas gados maksimālais apjoms par pārstādītām vai konvertētām platībām ir ECU 200 gadā; 2) maksimālais apjoms ECU 200 gadā desmit gados par darbu, kas saistīts ar citu darbību veikšanu pārējā augļu dārza daļā." 2. pants Sīki izstrādātus noteikumus šīs regulas piemērošanai pieņem saskaņā ar Regulas (EEK) Nr. 1035/72 33. pantā noteikto kārtību. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro: a) attiecībā uz plāniem kvalitātes un tirdzniecības pasākumu uzlabošanai, kas apstiprināti no tās spēkā stāšanās dienas — tūlīt; b) attiecībā uz plāniem, kas apstiprināti pirms pirmajā daļā paredzētās spēkā stāšanās — no 1993. gada 1. septembra. Regulu nepiemēro attiecībā uz tiem izdevumiem iepriekš apstiprinātu plānu īstenošanai, kas bijuši pirms pirmajā daļā minētās spēkā stāšanās. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 15. jūlijā Padomes vārdā — priekšsēdētājs P. Bukman [1] OV L 118, 20.5.1972., 1. lpp. [2] OV L 150, 15.6.1991., 8. lpp. [3] OV C 104, 19.4.1991., 78. lpp. [4] Atzinums sniegts 1991. gada 12. jūnijā (Oficiālajā Vēstnesī vēl nav publicēts). [5] OV L 85, 30.3.1989., 6. lpp. --------------------------------------------------